OpenLLM-France/wikimedia huggingface dataset:
# Habea (hautagaitza)

Habea Espainiako Alderdien Legea onartu ondoren Azpeitian sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 2.110 izan ziren boto nuluak, emandako botoen %24,79.

## Ikus, gainera

* Espainiako Alderdien Legea

## Kanpo estekak

* Datuak: Q12258833
# Habas La Plaine

Habas La Plaine Lapurdiko Baiona hiriburuko auzoa da. Hiriaren iparraldean dago. Honako auzoekin muga egiten du: iparraldean Sainsontan, mendebaldean Sainte-Croix, Grand Basque, hegoaldean Caradoc eta ekialdean Amade eta Zitadela.

## Kanpo estekak

* Datuak: Q20492666
# Habay

Habay, Belgikako hegoaldeko udalerria da, Valoniako Luxenburgo (Valonia) probintzian dagoena. 2011ko erroldaren arabera, 8.219 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q713334
* Multimedia: Habay / Q713334
# Habbakuk proiektua

Habbakuk proiektua Bigarren Mundu Gerrarako izotzezko itsasontzi bat sortzeko egitasmoa izan zen. Garestiegia bihurtu zelako bertan behera utzi zuten proiektua.

## Testuingurua

1942. urtea Bigarren Mundu Gerra betean sartuta zegoen. Alemaniarren nagusitasuna, japoniarren mehatxuak areagotua, gero eta nabarmenagoa zen Ozeano Atlantikoan. Nazien teknologia aurreratuaren aurkia borrokatu behar ziren aliatuak, eta Winston Churchill edozein proposamen entzuteko prest zegoen.

## Historia

Geoffrey Pykeren proiektuaren berri izan zuenean, berau gauzatzeko laguntza osoa ematea erabaki zuen. Inoizko itsasontzirik handiena eraikiko zuten, izotzez. Makina berriak eraikitzeko altzairurik ia ez zen geratzen Europa osoan, baina izotza nonahi topa zitekeen eta flotatu egiten zuen.
Hala, Habbakuk proiektua abian jarri zuten. Baina izotzaren propietateak hobetu behar zituzten, gogorragoa eta konpontzen errazagoa izan behar zuen etsaien erasoei aurre egiteko. Izotza egur orez nahasi zuten eta material berriari Pykrete esan zioten proiektuaren sortzailearen omenez. Baina izotzak, mugitzean, fluxu plastikoa deritzon fenomenoa eragiten du eta horrek ontzia hondoratuko zukeen. Hori saihesteko materialak –16 gradutan egon behar zuen eta horrek hozte sistema konplexua eskatzen zuen.
Oztopoak oztopo, Kanadako Patricia lakuan 9x18 metroko prototipoa eraiki zuten. Emaitza positiboa izan zen. Kanadako gobernuak izotzezko hegazkin-ontzia 1944an prest izango zela adierazi zuen. Baina benetako ontzia 610 metro izango zen luze, kroskoak hamabi metroko lodiera izango zuen, 300.000 tona egur ore, 25.000 tona zuntz isolatzaile, 35.000 tona egur eta 10.000 tona altzairu beharko ziren hura egiteko. Kostuak izugarri egin zuen gora eta, gainera, fluxu plastikoak eta beste arazo batzuek ez zuten oraindik konponbiderik.
Pyke berak sortutako proiektutik egotzi zuten eta handik gutxira bere buruaz beste egin zuen. 1943an proiektua garestiegia eta bideraezina zela ondorioztatu zuten ingeles armadako arduradunek eta proiektua bertan behera geratu zen. Patricia aintziran utzitako prototipoak proiektuak baino gehiago iraun zuen, baita gerrak berak baino gehiago ere; hiru uda behar izan zituen erabat urtzeko.

## Erreferentziak

* 1 2 3 4 5 Nagore Irazustabarrena, «Habbakuk, proiektu izoztua», Argia, 2010-10-24, CC-BY-SA lizentzia

## Kanpo estekak

* Datuak: Q1156392
* Multimedia: Habakukk aircraft carrier / Q1156392
# Habe

    Artikulu hau egitura-elementuari buruzkoa da; erakundea gaitzat duena beste hau da: «HABE»
Habea arkitekturaren eraikuntzan erabiltzen den egitura-elementu lineal eta eskuarki horizontala da. Sekzio txikia baldin badu habexka deritzo. Makurdura-esfortzuak ditu nagusi. Laukizuzen formako sekzioa izan ohi du, karga bereziak eusteko T, C edo L forma eduki badezake ere. Materialari dagokionez, tradizionalki zurezkoa izan ohi da, zurak trakzio-esfortzuak ongi jasatzen baititu. Azken hamarkadotan, aldiz, altzairuz edo hormigoiz eraiki ohi dira habeak, azken kasuan altzairuzko biribilez sendotuta.

## Ikus, gainera

* Zutabe
* Habea

## Kanpo-estekak

* Datuak: Q3705329
* Multimedia: Beams / Q3705329
# Habe (argipena)

Habe hitzak honako adiera hauek izan ditzake:
* Habe: Makurdurazko zamei eusteko gai den egitura-elementu horizontala.
* Habea: Jesus iltzatu zuten gurutzea.
* Habea: Ezker abertzaleak Azpeitian sortutako udal-hautagaitza.
* HABE: Helduen Alfabetatze eta Berreuskalduntzerako Erakundea.
# Haruhiko Takimoto

Haruhiko Takimoto (japonieraz: 滝本 晴彦, 1997ko maiatzaren 20a - ) Japoniako futbolaria da.
Hainbat futbol taldetan jokatu du, esaterako Kashiwa Reysol.

## Kanpo estekak

* (Japonieraz) J.League Data Site
* Datuak: Q22082753
# Hartèra

Hartèra Okzitaniako gazteriaren talde politiko bat da, bere burua Okzitaniako gazteriaren mugimendu bezala definitzen duena. Ezkertiar joera nabarmena dauka. Gaur egun, Pauen (Bearnon) baino ez da existitzen.

## Kanpo estekak

* Hartèraren foroa
# Haruka Funakubo

Haruka Funakubo (japonieraz: 舟久保遥香, Funakubo Haruka, Fujiyoshida, 2013ko urtarrilaren 10a) judoan lehiatzen den japoniar kirolaria da.
2024ko Parisko Olinpiar Jokoetan parte hartu zuen, eta bi domina lortu zituen, zilarra talde mistoan eta brontzea –57 kg-ko kategorian. Munduko Judo Txapelketan zilarrezko bi domina irabazi zituen, 2022 eta 2023 urteetan, –57 kg-ko kategorian.

## Nazioarteko palmaresa

Olinpiar Jokoak :
| Urtea | Tokia | Domina | Kategoria |
| 2024 | Paris Frantzia | 02 ! | Talde mistoa |
| 2024 | Paris Frantzia | 03 ! | -57kg. |
| Munduko Txapelketa ||||
| Urtea | Tokia | Domina | Kategoria |
| 2021 | Budapest | 01 ! | Talde mistoa |
| 2022 | Taxkent | 01 ! | Talde mistoa |
| 2022 | Taxkent | 02 ! | -57kg. |
| 2023 | Doha | 01 ! | Talde mistoa |
| 2023 | Doha | 02 ! | -57kg. |

## Erreferentziak

* ↑ (Japonieraz) «近代柔道 2022年4月号 柔道全日本強化選手名鑑 2022 -» Baseball Magazine Sha Co., Ltd: 28. 2022-4-20.
* ↑ (Japonieraz) «近代柔道 2016年12月号 解体新書 舟久保遥香-» Baseball Magazine Sha Co., Ltd: 26–29. 2016-12-20.

## Kanpo estekak

* Datuak: Q22128053
# Haruka Agatsuma

Haruka Agatsuma, jponieraz 我妻 悠香, Kawaguchi, Honshu (Japonia), 1994ko abenduaren 18a) sofbolean aritzen den jokalari japoniarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabaziko du Japonia ordezkatuz, AEBren (zilarrezkoa) eta Kanadako taldeen aurretik (brontzezkoa) sailkatuz. Hauek osatuko zuten Japoniako taldea: Haruka Agatsuma, Mana Atsumi, Yamato Fujita, Miu Goto Nodoka Harada, Yuka Ichiguchi, Hitomi Kawabata, Nayu Kiyohara, Yukiyo Mine, Sayaka Mori, Minori Naito, Yukiko Ueno Saki Yamazaki, Eri Yamada eta Yu Yamamoto-k.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Softbola emakumezkoa. |

## Erreferentziak

* ↑ «Haruka Agatsuma» olympedia.org 2021-12-27an begiratua(Ingelesez)
* ↑ «Haruka Agatsuma» Olympics.com 2021-12-27an begiratua (Gaztelaniaz)
* ↑ "Softbola, emakumezkoa, emaitzak 2020" olympedia.org (Ingelesez)

## Kanpo estekak

* Datuak: Q107598244
# Haruhiko Sato

Haruhiko Sato (japonieraz: 佐藤 陽彦, 1978ko ekainaren 27a - ) Japoniako futbolari ohia da.
Hainbat futbol taldetan jokatu du, esaterako Kyoto Purple Sanga eta Sagan Tosu.

## Kanpo estekak

* (Japonieraz) J.League Data Site
* Datuak: Q3243405
# Haruhisa Hasegawa

Haruhisa Hasegawa (japonieraz: 長谷川 治久, 1957ko apirilaren 14a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1978 | 4 | 0 |
| 1979 | 1 | 0 |
| 1980 | 9 | 4 |
| 1981 | 1 | 0 |
| Guztira | 15 | 4 |

## Kanpo loturak

* National Football Teams
* Japan National Football Team Database
* Datuak: Q933256
# Harue Sato

Harue Sato (japonieraz: 佐藤 春詠, Sato Harue, 1976ko Urtarrilaren 1a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2000 | 4 | 1 |
| 2001 | 9 | 3 |
| 2002 | 4 | 0 |
| Guztira | 17 | 4 |

## Erreferentziak

* ↑ Japan Football Association
* Datuak: Q11384094
# Heppenheimeko udaletxea

Heppenheimeko udaletxea, alemanez: Rathaus Heppenheim, Alemanialo Heppenheim udalerriko udaletxea da, Hessen estatuan.
1551n eraikia izan zen.
* Datuak: Q110131699
* Multimedia: Rathaus Heppenheim / Q110131699
# Heppenheim

Heppenheim, Alemaniako Hessen estatuan dagoen udalerri bat da. 2021eko erroldaren arabera 26.357 biztanle zituen.

## Leku interesgarriak

* Heppenheimeko udaletxea: 1551n eraikia.

## Herritar ezagunak

* Sebastian Vettel (1987-), 1 Formulako pilotua.
* Datuak: Q524407
* Multimedia: Heppenheim (Bergstraße) / Q524407
# Heppner (Oregon)

Heppner Oregongo hiri bat da. Morrow konderrian kokatua dago. 2010ean 1.291 biztanle zituen, 3,19 kilometro koadrotan banatuta.

## Ikus, gainera

* Morrow konderria

## Kanpo estekak

* Datuak: Q571376
* Multimedia: Heppner, Oregon / Q571376
# Hepola

Hepola, Kemi udalerri finlandiarrean dagoen auzo bat da; hiri kanpoaldean dago hain zuzen, hego partean.
Gutxi gorabehera, 1.500 bat biztanle izango ditu auzoak eta hiriko bigarren eliza garrantzitsuena, 1957. urtean eraikia. Stora Enso konpainiak papergintza fabrika bat du bertan ere, bizi-gunetik apur bat aparte.

## Ikus, gainera

| Kemi | Stora Enso |

## Kanpo estekak

* Datuak: Q11862373
* Multimedia: Hepola / Q11862373
# Hepola (barrutia)

Hepola / Bosgarrena :
| Udalerria | Kemi, Lappi |
| Hepola (barrutia) ||
| Berezko iz. | Hepola / Viidennen |
| Biztanleria | 2.505 (2008) |
| Azalera | 19,13 km² |
| Dentsitatea | 130,94 bizt/km² |
| Auzoak | Ajos, Hepola eta Rytikari |
Hepola edo Bosgarrena (finlandieraz, Viidennen) Lappiren hego-mendebaldean dagoen Kemi hiriaren hegoaldeko barrutia da.

## Ondasun nabarmenak

antzinako Veitsiluoto Oy enpresaren bulego nagusia eta langileen etxea
* Sampo izotz-hauslea: munduko izotz-hausle turistiko bakarra eta hiriko ikusgai bereziena da. 1961. urtean itsasoratu zuten eta hogeita hamar urtez Botniako badiako merkataritza-bideak neguan irekirik mantentzeaz arduratu zen 1991 arte. Ontziaren egoitza, portuaren Ajosko kaia da eta Sampo Tours erakundeak kudeatzen du. Ontziak 75 m-ko luzera eta 17,4ko zabalera dauka; gainera, 70–120 cm-ko izotz geruza hausteko gai da eta eskifaia hamasei marinelek osatzen dute. Gaur egun, abendu bukaeratik apirilera, lau orduko ibilaldiak antolatzen dira ia egunero. Abenduaren 31ean, urtezaharrean, gaueko txangoak ere antolatzen dira urte berria Botniako golko izoztuaren erdian eta ipar argipean hasteko. Antolatutako txango hauetan ere, bidaiari ausartenak ur-izoztuan bainatzen dira. Iaz, guztira, 85.000 bidaiari inguru izan zituen izotz-hausleak.
* Veitsiluotoko eliza:

## Erreferentziak

* 1 2 Vakinaisesti asuvat ulkomaalaiset 2007 26.or. 2010.12.06
* ↑ Jäänmurtaja Sampo Sampo Tours. 2010.09.11

## Ikus, gainera

* Kemiren banaketa administratiboa

## Kanpo estekak

* Datuak: Q12259039
# Hepler (Kansas)

Hepler Kansasko hiri bat da. Crawford konderrian kokatua dago. 2010ean 132 biztanle zituen, 1,95 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q1936099
# Hepsetus

Hepsetus arrain karaziformeen generoa da, Afrikako ur gezatan bizi dena. Hepsetidae familia monotipikoa osatzen duen bakarra da.

## Espezieak

* Hepsetus cuvieri (F. L. Castelnau, 1861)
* Hepsetus kingsleyae Vreven, Decru & Snoeks, 2013
* Hepsetus lineata (Pellegrin, 1926)
* Hepsetus odoe (Bloch, 1794)
* Hepsetus occidentalis Decru, Snoeks & Vreven, 2013

## Erreferentziak

* ↑ Froese, R.; D. Pauly.. Family Hepsetidae - African pikes. FishBase.

## Kanpo estekak

* Datuak: Q2391145
* Multimedia: Hepsetus / Q2391145
* Espezieak: Hepsetus
# Hermes Conrad

Hermes Conrad Futurama telesaileko pertsonaia nagusi bat da.

## Deskribapena

Jamaikan jaioa, Planet Expressko gai burokratiko guztietaz arduratzen da. Bera eta bere emaztea LaBarbara seme bat dute, Dwight.

## Kanpo estekak

* Datuak: Q2021699
# Hermes Ludovisi

Hermes Ludovisi Hermes jainkoaren eskultura helenistikoa da. Lan honetan Hermes Psicopompo ("arimaren gida") bezala agertzen da, hau da, arimaren gida beste munduan zehar. Fidias gazteari egotzi zaio; beste ikerlari batzuek ere Mironi egotzi diote.

## Ezaugarriak

Eskultura hau Anzion, Italian, aurkitua, Boncompagni-Ludovisi bildumarako erosia izan zen; hortik dator izena. Gaur egun Museo Nazionale Romanon erakusten da. Obra hau I. mendean marmorez egindako kopia da, jatorrizko eskultura brontzez egina baitzegoen eta K. a. V. mendekoa baitzen.
Beste kasu askotan bezala, hemen ere erromatarrek greziar klasikoen bertsioa egin zuten. Estatua honek 1,83 m. du eta jainkoa ohiko jarrera batean ikusten dugu, gorputzaren pisua baten gainean jarrita. Erabat biluzik agertzen da eta oso gaztea bezala. Buruan kapela bat darama.

## Erreferentziak

* ↑ Boardman, John. "Three Greek Gem Masters", The Burlington Magazine, 1969; 111 (799

## Kanpo estekak

* Hermes Ludovisi arssummun.net web gunean.
* Datuak: Q5741412
* Multimedia: Hermes Ludovisi / Q5741412
# Hermersberg

Hermersberg Alemaniako udalerria da. Renania-Palatinatua estatuan dago, [[Südwestpfalz (barrutia)|Südwestpfalz]] barrutian. 2014an 1.726 biztanle zituen 13,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22463
* Multimedia: Hermersberg / Q22463
# Hermes (XXI. mendeko aldizkaria)

    Artikulu hau aldizkaria buruzkoa da; beste esanahietarako, ikus «Hermes (argipena)».
Hermes Euskal Herriko kultura eta historiaren gaineko aldizkaria da.
Urte asko argitaratu gabe egon ondoren, 1993an Bilboko Arte eta Letren Euskal Institutuak aldizkaria berreskuratzeko saio bat egin zuen. 2001. urtean, aro beti bati ekin zion Sabino Arana Fundazioaren eskutik, Txema Monteroren eta Koldo Mediavillaren zuzendaritzapean, "euskal gizartearen aniztasuna bereganatuz eta euskal identitate nazionalaren garapenaren zerbitzuan". Hiruhilabetekari gisa birsortu zen, euskaraz, gaztelaniaz eta frantsesez idatzia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-10-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgunea
* Datuak: Q25479099
# Hermes (argipena)

Hermes izan daiteke:

## Mitologia

* Hermes, greziar jainkoa.
* Hermes Trimegisto, Hermes eta Tot jainkoen arteko sinkretismo.

## Toponimoak

* Hermes, frantziar udalerria.
* Pearl eta Hermes atoloia, Hawaiiko atoloia.

## Aldizkariak

* Hermes (aldizkaria), 1917 eta 1922 artekoa.
* Hermes (XXI. mendeko aldizkaria)

## Besteak

* Hermes (espaziontzia), espazio ontzia.
* Hermès, frantziar enpresa
* Hermes Conrad, Futurama saileko pertsonaia.
# Hermes (espaziontzia)

    Artikulu hau espaziontziari buruzkoa da; beste esanahietarako, ikus «Hermes (argipena)».
Hermes europar kosmonautak nazioarteko espazio-estazioraino garraiatzeko espazio-ontzi bat egiteko proiektua. Frantziako Gobernuak proposatu eta Europako Espazio Agentziak 1987an hartu zuen bere gain proiektua. Hermes programa astronautak eta zama Columbus moduluraino eramateko diseinatu zen, eta Ariane 5 jaurtitzaile berriaren bitartez bidali nahi zen espaziora. Hermesek, gainera, grabitaterik ezaren ondorioak ikertzeko plataforma bat utzi behar zuen Lurraren eta espazio-estazioaren artean. 1991n, baina, finantza-arazo handiak sortu ziren, aurrekontuan erabakitakoa baino % 30 gehiago gastatu zelako, eta proiektuak bi urteko atzerapena zuelako. Urte hartako azaroan, Agentziako estatu kideetako ministroek proiektuaren bideragarritasuna berrikustea eskatu zuten, eta urtebete geroago, behin betiko bertan behera uztea erabaki zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q836081
* Multimedia: Hermes (spacecraft) / Q836081
# Hermes (aldizkaria)

    Artikulu hau aldizkaria buruzkoa da; beste esanahietarako, ikus «Hermes (argipena)».
Hermes: Revista del País Vasco 1917 eta 1922 artean Jesús de Sarríak argitaratutako Euskal Herriko kulturaren gaineko aldizkaria izan zen.
Bilboko kultura aldizkaria izan zen, lehen zenbakia 1917an atera zuena. Hasieran hilero kaleratzen zen eta gero hamabostean behin. Zuzendaria Jesus de Sarria abertzalea izan zuen, baina ideologia askotako laguntzaileak izan zituen: R. Maeztu, Mourlane Michelena, I. Areilza, Unamuno, Kanpion, Salaberria, S. Madariaga, De la Sota, T. Aranzadi eta beste asko. 1922an atera zen azken zenbakia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-10-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ http://catalogo.fsancho-sabio.es/Record/212407/Description#tabnav
* ↑ "Hermes, Revista del País Vasco (1917-1922): Kultura integratzailearen aldeko apustua"

## Bibliografia

* Agirreazkuenaga, Joseba (2000): Hermes, revista del País Vasco, Bilbao 1917-1922 : la ciudad, el hombre, la revista = hiria, gizona, aldizkaria, Bilbao, Ayto. de Bilbao, Área de Cultura y Turismo, Bidebarrieta Kulturgunea.
* Antxustegi Igartua, Esteban (2005): "Hermes, Revista del País Vasco (1917-1922): Kultura integratzailearen aldeko apustua", Euskonews & Media, 312.
* Escalante, Pedro (1989): HERMES, Revista del País Vasco, Colección “Temas Vizcaínos”, año XV, nº 177, Bizkaiko Aurrezki Kutxa.
* Fusi Juan Pablo (1979): "Hermes 1917-1922", Hermesen berrargitalpenari hitzaurrea, Fundación Orbegozo-Ediciones Turner, Bilbao-Madrid, t.I. V-XXII.
* Fusi, Juan Pablo (1984): "Hermes" in El País Vasco, pluralismo y nacionalidad, Alianza.
* Mainer, José-Carlos (1982 [1974]): Regionalismo, burguesía y cultura: Revista de Aragón (1900-1905) y Hermes (1917-1922), Zaragoza, Guara, D.L. ISBN 84-85303-78-4
* Rodríguez Urriz, María Begoña (1991): "Hermes, un proyecto cultural", Bilbao, 43. zenbakia, 24 orr.
* Rodríguez Urriz, María Begoña (1993): Una empresa cultural bilbaina: Hermes, revista del Pais Vasco, Bizkaiko Foru Aldundia.
* Datuak: Q15890662
# Hard Candy

Hard Candy Madonnak 2008an kaleratutako diskoa da. Disko honen lehenengo singlea 4 Minutes izan zen.

### Abestiak

* 1. Candy Shop
* 2. 4 Minutes
* 3. Give It 2 Me
* 4. Heartbeat
* 5. Miles Away
* 6. She's Not Me
* 7. Incredible
* 8. Beat Goes On
* 9. Dance 2night
* 10. Spanish Lesson
* 11. Devil Wouldn't Recognize You
* 12. Voices

## Kanpo estekak

* Datuak: Q483778
# Harcourt (Iowa)

Harcourt Iowako hiri bat da. Webster konderrian kokatua dago. 2010ean 303 biztanle zituen, 2,60 kilometro koadrotan banatuta.

## Ikus, gainera

* Webster konderria

## Kanpo estekak

* Datuak: Q2017545
# Hard Luck Woman

"Hard Luck Woman" Kiss hard rock talde amerikarraren abestia da eta beraien 1976ko Rock and Roll Over albumeko single nagusia. Abestia Kisseko gitarjole den Paul Stanleyk idatzi zuen Rod Stewartek abestu zezan, baina Stewartek interesik jarri ez zuenean, Kissek bere albumen batean sartzeko gorde zuen.
Peter Criss bateriak abestua, taldeak urte horretan lehenago atera zuten "Beth" singlearekin lortu zuten arrakastarekin jarraitzen ahalegindu ziren, Crissek abesten duen beste amodio abesti bat kaleratuz. Plana ondo irten zen, izan ere singlea AEBetako Top 20an sartu zen, 15. postua lortu zuelarik.
"Zuzeneko" bertsio bat agertzen da 1977ko Alive II albumean; hala ere, geroago jakin izan zen bertsio hori jende gabe grabatu zela, eta gero zaleen hotsak gainetik jarri zirela.

## Bertsioak

* Giuliano Palma & The Bluebeaters bertsio bat egin zuten beraien 2005eko "Long Playing" albumerako.
* 1994an, Garth Brooks country izarrak "Hard Luck Woman" abestiaren bertsioa egin zuen Kiss My Ass: Classic Kiss Regrooved tributu albumerako, non Kissek musika jarri zuen. Kissek eta Brooksek abestia zuzenean jo zuten The Tonight Show with Jay Leno saioan albuma promozionatzeko.
* Danish heavy metal band Pretty Maids heavy metal talde daniarrak beraien 1997ko Spooked albumerako bertsionatu zuten.
* Redd Krossek Kanako Nakayamarekin batera abestia bertsionatu zuen 1998ko Kiss Tribute In Japan tributu albumean.
* Maki Nomiya pop abeslari japoniarrak bertsio bat egin zuen bere 1999ko Miss Maki Nomiya Sings albumerako.

## Langileak

* Peter Criss - ahotsak/bateria
* Paul Stanley - 12 kordako gitarra akustikoa/koruak
* Ace Frehley - gitarra akustikoa
* Gene Simmons - baxu akustikoa

## Erreferentziak

* ↑ Leaf, David and Ken Sharp. KISS: Behind the Mask: The Official Authorized Biography, Warner Books, 2003. ISBN 0-446-53073-5

## Kanpo estekak

* Datuak: Q2718610
# Hard Rain

Hard Rain Mikael Salomonek uholde handi bati buruz zuzendutako 1998ko filma da.
Ameriketako Estatu Batuetan 1998ko urtarrilaren 16an estreinatu zen.

## Aktoreak

* Morgan Freeman: Jim
* Christian Slater: Tom
* Randy Quaid: sheriff
* Minnie Driver: Karen
* Edward Asner: Osaba Charlie
* Michael A. Goorjian : Kenny
* Dann Florek: M. Mehlor
* Ricky Harris: Ray
* Mark Rolston: Wayne Bryce
* Peter Murnik : Phil
* Wayne Duvall : Hank
* Richard A. Dysart : Henry Sears
* Betty White : Doreen Sears
* Ray Baker : alkatea

## Ikus, gainera

* Hondamendi filmen zerrenda

## Kanpo estekak

* (Ingelesez) Filmearen fitxa IMDB.com webgunean.
* Datuak: Q1585018
# Hard Rock (Arizona)

Hard Rock Ameriketako Estatu Batuetako erroldak esleitutako leku bat da. Navajo konderrian kokatuta dago, Arizona estatuan. 38 biztanle ditu, 15,337533 kilometro koadroko azaleran banatuta.

## Ikus, gainera

* Navajo konderrian

## Kanpo estekak

* Datuak: Q5892270
# Hard Eight

Hard Eight 1996ko Paul Thomas Anderson estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Johnek zeukan diru guztia galdu du. Egun batez, Sydney jokalari profesionala ezagutuko du; Johnekin errukitu ostean, jokoan nola irabazi irakatsiko dio. Sydneyk babestuta, John Renora joango da bizitzera, eta hiriko kasinoetan dirua irabaziko du.

## Aktoreak

* Philip Baker Hall: Sydney Brown
* John C. Reilly: John Finnegan
* Gwyneth Paltrow: Clementine
* Samuel L. Jackson: Jimmy
* Philip Seymour Hoffman: craps-jokalaria
* Robert Ridgely: keno-zuzendaria
* Melora Walters: Jimmyren neska-laguna

## Erreferentziak

* ↑ www.sansebastianfestival.com

## Kanpo estekak

* Datuak: Q1752509
# Halmaheramys wallacei

Halmaheramys wallacei Halmaheramys generoko animalia da. Karraskarien barruko Muridae familian sailkatuta dago.

## Ikus, gainera

* Halmaheramys
* Muridae

## Kanpo estekak

* Datuak: Q50057951
* Espezieak: Halmaheramys wallacei
# Halmeu

Halmeu Errumaniako udalerri bat da, Satu Mare konderrian. 4.276 biztanle ditu, 45,12 kilometro koadroko azaleran banatuta.

## Herriak

Udalerrian honako herriak daude:
Halmeu $^{(en)}$ Băbești $^{(en)}$ Dobolț $^{(en)}$ Halmeu-Vii $^{(en)}$ Mesteacăn $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064556